6. โครงการในอนาคต

บริษัทฯ ได้ดำเนินการเจรจากับ บมจ.ปตท. เพื่อให้ลงทุนในโครงการผลิตสาธารณูปการ
ประกอบด้วย โรงไฟฟ้าชนิดพลังงานร่วม (Cogeneration) (“โครงการฯ”)
โดยใช้ก๊าซธรรมชาติเป็นเชื้อเพลิง สามารถผลิตไฟฟ้าได้ 19.7 เมกกะวัตต์ และผลิตไอน้ำได้ 90
ตันต่อชั่วโมง เพื่อจำหน่ายแก่บริษัทฯ รองรับความต้องการใช้ไฟฟ้าและไอน้ำที่สูงขึ้น
เมื่อโครงการปรับปรุงคุณภาพน้ำมันแล้วเสร็จและเริ่มดำเนินการผลิต
ซึ่งสิทธิการเป็นเจ้าของจะโอนคืนให้แก่บริษัทฯ เมื่ออายุสัญญาครบ 25 ปี โดยโครงการฯ
ดังกล่าวจะช่วยการเพิ่มความมั่นคงของระบบไฟฟ้า และเพิ่มประสิทธิภาพการใช้พลังงานของบริษัทฯ
ด้วย ทั้งนี้ได้มีการร่วมลงนาม Head of Agreement เมื่อวันที่ 23 มกราคม 2550
เป็นที่เรียบร้อยแล้ว โดยมีรายละเอียดดังนี้

6.1 ความเป็นมาของโครงการฯ

ปัจจุบันในการผลิตของโรงกลั่นน้ำมันบางจากมีความต้องการใช้ไฟฟ้ารวมประมาณ 13.4 เมกกะวัตต์
และไอน้ำประมาณ 80 ตันต่อชั่วโมง ที่ปริมาณการผลิต 100,000 บาเรลต่อวัน
โดยมีเครื่องกำเนิดไฟฟ้าทำการผลิตไฟฟ้าเอง ประมาณ 9 เมกกะวัตต์ ป้อนสู่กระบวนการผลิต
ซึ่งความต้องการไฟฟ้าส่วนที่เหลือจะซื้อจากการไฟฟ้านครหลวง (กฟน.)
เพื่อให้เกิดความมั่นคงของระบบไฟฟ้า

ทั้งนี้เมื่อการก่อสร้างโครงการปรับปรุงคุณภาพน้ำมัน (PQI) แล้วเสร็จและเริ่มผลิต
จะมีความต้องการไฟฟ้าและไอน้ำจะสูงขึ้น โดยความต้องการใช้ไฟฟ้ารวมเป็นประมาณ 29
เมกกะวัตต์ และไอน้ำประมาณ 156 ตันต่อชั่วโมง ที่ปริมาณการผลิต 100,000 บาเรลต่อวัน
ซึ่งในเบื้องแรกโครงการฯ จะมีการติดตั้งเครื่องกำเนิดไฟฟ้า ที่มีการผลิต 5.6 เมกกะวัตต์เพิ่มเติม
และบริษัทฯ ยังสามารถสร้างหม้อน้ำ (Boiler) เพิ่มเติมเพื่อใช้ในการผลิตไอน้ำสำรอง
โดยบริษัทฯ มีแผนที่จะผลิตไฟฟ้าป้อนกระบวนการผลิตเองรวมประมาณ 21 เมกกะวัตต์
และความต้องการไฟฟ้าส่วนที่เหลือจะซื้อจากการไฟฟ้านครหลวง (กฟน.) ประมาณ 8 เมกกะวัตต์

เพื่อเพิ่มความมั่นคงของระบบไฟฟ้าต่อการผลิตให้มีเสถียรภาพมากขึ้น โดยลดการพึ่งพาไฟฟ้าจาก
กฟน.และเพิ่มประสิทธิภาพการใช้พลังงานของระบบสาธารณูปการของบริษัทฯ ให้มากขึ้น
รวมถึงบริษัทฯ สามารถประหยัดเงินลงทุนในการสร้างหม้อน้ำ (Boiler)
เพิ่มเติมเพื่อใช้ในการผลิตไอน้ำสำรอง บริษัทฯ จึงดำเนินการจัดหาผู้ลงทุนก่อสร้างโครงการฯ
เพื่อผลิตไฟฟ้าขนาด 19.7 เมกกะวัตต์และไอน้ำขนาด 90 ตันต่อชั่วโมง เพื่อจำหน่ายให้แก่บริษัทฯ
โดยการพิจารณาคัดเลือกจากผู้ที่สนใจลงทุน บริษัทฯ
ได้คัดเลือกผู้ลงทุนที่เสนอเงื่อนไขตรงตามความต้องการของบริษัทฯ
และเสนอราคาไฟฟ้าและไอน้ำรวมต่ำสุด คือบมจ. ปตท. อีกทั้งบมจ. ปตท.
จะเป็นผู้จัดหาก๊าซธรรมชาติ เพื่อใช้เป็นเชื้อเพลิงในการผลิต
จึงช่วยลดความเสี่ยงในการดำเนินงาน รวมถึงทำให้บริษัทฯ
สามารถปรับเปลี่ยนเชื้อเพลิงของโรงกลั่นมาเป็นก๊าซธรรมชาติเพื่อลดต้นทุนการผลิตด้วย
ซึ่งหลังจากที่โครงการฯ แล้วเสร็จจะใช้ไฟฟ้าและไอน้ำจากโครงการฯ เป็นกำลังหลัก
ส่วนที่เหลือจะทำการผลิตเองจากหน่วยผลิตเดิมของบริษัทฯ และ / หรือจัดหาจาก กฟน.

6.2 รายละเอียดโครงการฯ

การประชุมคณะกรรมการบริษัทฯ ครั้งที่ 12/2549 เมื่อวันที่ 26 ตุลาคม 2549
ได้มีมติอนุมัติให้ทำสัญญาในโครงการฯ กับบมจ. ปตท. เพื่อดำเนินโครงการฯ
สำหรับโรงกลั่นน้ำมันบางจาก ประกอบด้วย โรงไฟฟ้าชนิดพลังงานร่วม (Cogeneration)
โดยใช้ก๊าซธรรมชาติเป็นเชื้อเพลิง สามารถผลิตไฟฟ้าได้ 19.7 เมกกะวัตต์ และผลิตไอน้ำได้ 90
ตันต่อชั่วโมงที่ความดัน 20 บาร์
สอดคล้องกับความต้องการไฟฟ้าและไอน้ำที่เพิ่มขึ้นเมื่อโครงการปรับปรุงคุณภาพน้ำมันแล้วเสร็จทำให้โรงกลั่นน้ำมันบางจาก
มีศักยภาพในการพึ่งพาตนเองในด้านไฟฟ้าและไอน้ำ
ซึ่งจะส่งผลให้กระบวนการกลั่นน้ำมันมีเสถียรภาพมากขึ้น รวมทั้งลดต้นทุนในการกลั่นน้ำมัน

บริษัทฯ และ บมจ. ปตท. จะทำสัญญาซื้อขายไฟฟ้าและไอน้ำรวมระยะเวลา 25 ปี โดยบริษัทฯ
จะจัดหาสถานที่ก่อสร้างโรงไฟฟ้าในบริเวณพื้นที่โรงกลั่นน้ำมันบางจาก และบมจ. ปตท.
เป็นผู้ลงทุนและรับผิดชอบในการออกแบบก่อสร้างโรงไฟฟ้า
ตลอดจนรับผิดชอบค่าใช้จ่ายในการเดินเครื่อง การบำรุงรักษาตลอดอายุสัญญา ซึ่งบมจ. ปตท.
เป็นเจ้าของกรรมสิทธิ์และจะโอนกรรมสิทธิ์โรงไฟฟ้าให้แก่บริษัทฯ เมื่อครบอายุสัญญา 25 ปี

3.  ระยะเวลาดำเนินการ

โครงการฯ คาดว่าจะแล้วเสร็จภายในปี 2551
ซึ่งสอดคล้องกับกำหนดแล้วเสร็จของโครงการปรับปรุงคุณภาพน้ำมัน

4.  ผลประโยชน์ที่คาดว่าจะได้รับ

1)  ความมั่นคงของระบบไฟฟ้าที่จ่ายให้โรงกลั่นมีเสถียรภาพมากขึ้นเนื่องจากการมีโรงไฟฟ้าใหม่จะลดการรับไฟฟ้าจาก
    กฟน. เหลือประมาณ 2 เมกกะวัตต์

2)  การรับซื้อไอน้ำจากโครงการดังกล่าว ทำให้บริษัทฯ ไม่จำเป็นต้องลงทุนสร้างหม้อน้ำ
    (Boiler) เพิ่มเติมเพื่อใช้ในการผลิตไอน้ำสำรอง ซึ่งจะสามารถประหยัดเงินลงทุนได้

3)  ผลทางด้านเศรษฐศาสตร์
    ค่าไฟฟ้าและค่าไอน้ำที่ผลิตจากโรงไฟฟ้าใหม่ข้างต้นซึ่งเป็นโรงไฟฟ้าชนิด Cogeneration
    จะมีต้นทุนต่ำกว่าการผลิตด้วยโรงไฟฟ้าเดิมซึ่งเป็นชนิด Steam Turbine Generator
    ซึ่งมีอายุใช้งานมากว่า 30 ปี
    เนื่องจากมีโครงสร้างราคาก๊าซธรรมชาติที่ใช้เป็นเชื้อเพลิงถูกกว่า